
A gyülekezési jogról Magyarországon: bejelentés, megtiltás, és a szervező kárfelelőssége

A gyülekezési jog elsődlegesen a békés gyülekezések szervezéséhez, és az azokban történő részvételhez való jogokat biztosítja. Ezen alapvető jogok gyakorlása folytán kötelezettségek keletkeznek, amelyeket részben szintén a gyülekezési jog szabályoz. A modern gyülekezési jog csak a békés gyülekezéshez biztosít jogot, és más alapvető jogokhoz hasonlóan korlátozható. A jogintézmények között a hatályos magyar jog ismeri a szervezők általi bejelentést, a hatóság általi megtiltást, és károkozás esetén a szervezők egyetemleges felelősségét a kárt okozó résztvevővel. Rövid történeti visszatekintés és néhány nemzetközi összehasonlítás után egy jogesettel kapcsolatban a szervezőnek minősülés kérdésével foglalkozunk részletesebben.



